Deputat etikasi. Deputat etikasi — (yun. ethika, ethoc — odat, xulq soʻzidan) — deputatlar ichki parlament muloqoti axloqiy va maʼnaviy normalari yigʻindisi. Deputat etikasiga rioya qilish har bir deputatning faqat axloqiy emas, yuridik majburiyati ham boʻlib, ham ijtimoiy, ham ijtimoiy taʼsir vositalari bilan taʼminlanadi. Bunday vositalarni qoʻllash uchun parlamentlarda odatda Deputat etikasi boʻyicha komissiyalar tuziladi. Deputat etikasini buzganlik uchun aniq javobgarlik qoidaga koʻra parlament yoki uning palatasi reglamentida belgilanadi.